b'\n_START_ARTICLE_\nHMS Diamond (H22)\n_START_SECTION_\nPalvelus\n_START_PARAGRAPH_\nHMS Diamond liitettiin joulukuussa V\xc3\xa4limeren laivaston 1. H\xc3\xa4vitt\xc3\xa4j\xc3\xa4laivueeseen, jossa alus palveli vuoden 1934 alun Devonportin telakalle siirtoon saakka. Alus palasi palvelukseen ja se siirrettiin marraskuussa sisaralustensa kanssa Kiinan asemalle 8. H\xc3\xa4vitt\xc3\xa4j\xc3\xa4laivueeseen. Laivue nimettiin uudelleen 21. H\xc3\xa4vitt\xc3\xa4j\xc3\xa4laivueeksi ennen toisen maailmansodan alkamista._NEWLINE_HMS Diamond siirrettiin 3. syyskuuta 1939 Singaporeen telakalle, joten se ei purjehtinut laivueen mukana V\xc3\xa4limerelle. Alus aloitti 4. joulukuuta matkansa Singaporesta Punaisenmeren kautta Maltalle, ja se liittyi 19. joulukuuta laivueeseen._NEWLINE_HMS Diamond m\xc3\xa4\xc3\xa4r\xc3\xa4ttiin palaamaan kotimaahan ja se aloitti 8. tammikuuta 1940 matkansa Maltalta. Alus kuitenkin sai uuden m\xc3\xa4\xc3\xa4r\xc3\xa4yksen ja se aloitti 12. tammikuuta matkansa Freetowniin, jonne se saapui 15. tammikuuta. Aluksen teht\xc3\xa4v\xc3\xa4n\xc3\xa4 oli saattueiden suojaaminen Gibraltarin ja Hyv\xc3\xa4ntoivonniemen v\xc3\xa4lill\xc3\xa4._NEWLINE_HMS Diamond m\xc3\xa4\xc3\xa4r\xc3\xa4ttiin maaliskuussa palaamaan huollon j\xc3\xa4lkeen V\xc3\xa4limerelle. Alus liittyi huhtikuussa V\xc3\xa4limeren laivaston 10. H\xc3\xa4vitt\xc3\xa4j\xc3\xa4laivueeseen. Se oli toukokuussa Maltalla huollettavana, mink\xc3\xa4 j\xc3\xa4lkeen liittyi laivueeseen._NEWLINE_HMS Diamond joutui 11. kes\xc3\xa4kuuta Maltan l\xc3\xa4hist\xc3\xb6ll\xc3\xa4 ilmahy\xc3\xb6kk\xc3\xa4yksen kohteeksi, jolloin alus k\xc3\xa4rsi lievi\xc3\xa4 vaurioita._NEWLINE_HMS Diamond osallistui 17. elokuuta 1940 Bardian pommitukseen. Alus tulitti yhdess\xc3\xa4 h\xc3\xa4vitt\xc3\xa4jien HMAS Stuart, HMS Ilex sek\xc3\xa4 HMS Junon kanssa italialaista vesilentokoneiden tukikohtaa Bombassa._NEWLINE_HMS Diamond suojasi 29. elokuuta saattue MF2:ta Aleksandriasta Maltalle yhdess\xc3\xa4 HMS Daintyn, HMS Jervisin ja HMS Junon kanssa. Saattue jouti 31. elokuuta ilmahy\xc3\xb6kk\xc3\xa4yksen kohteeksi, jolloin rahtialus SS Cornwall vaurioitui (operaatio Hats). Alus liittyi 3. syyskuuta palaavaan saattueeseen._NEWLINE_HMS Diamond pelasti 26. huhtikuuta 1941 600 uponneelta kauppalaivalta pelastunutta Kreetalta evakuoitua sotilasta._NEWLINE_HMS Diamond osallistui marraskuussa operaatio Collariin, edelleen operaatio MB8:n saattueeseen AN6 ja Operaatio operaatio MB9:\xc3\xa4\xc3\xa4n._NEWLINE_HMS Diamond joutui 27. huhtikuuta Malemen niemen it\xc3\xa4puolella ilmahy\xc3\xb6kk\xc3\xa4yksen kohteeksi, jolloin se upposi vieden mukanaan 148 miehist\xc3\xb6nj\xc3\xa4sent\xc3\xa4.'